[{"text_idx": "#000003", "text": "Eesti Ta\u0308na Va\u0308inamerel ja Soela va\u0308inas tehtud ja\u0308a\u0308mo\u0303o\u0303tmised la\u0308hina\u0308dalateks uute ja\u0308a\u0308teede rajamiseks lootust ei anna."}, {"text_idx": "#000004", "text": "Ko\u0303igil trassidel leidus kohti, kus ja\u0308a\u0308 paksus oli alla 10 sentimeetri, kuigi see peaks olema va\u0308hemalt 24 sentimeetrit. Sellest ajast kui Kuivastust sai viimati autoga ja\u0308a\u0308le so\u0303idetud on mo\u0308o\u0308dunud viis aastat, misto\u0303ttu on aastatega kallas juba ko\u0303rkjatesse kasvanud."}, {"text_idx": "#000005", "text": "Kas aga ta\u0308navu on lootust taas mandri ja Muhu vaheliseks ja\u0308a\u0308teeks, - selle nimel tehakse juba teist na\u0308dalat uuringuid, vahendas \"Aktuaalne kaamera\". Kui eelmine na\u0308dal ka\u0308idi jalgsi ja\u0308a\u0308l ja kaldast paarisaja meetri kaugusel oli ja\u0308a\u0308 paksus 13 cm, siis ta\u0308na so\u0303ideti mootorsaaniga kaldast kolme kilomeetri kaugusele."}, {"text_idx": "#000006", "text": "Maanteeameti Kuressaare hooldeosakonna peaspetsialist Mikk Tuisk tunnistas, et mo\u0303o\u0303tmisel vo\u0303ttis ja\u0308a\u0308paksus teda ko\u0303hedaks. Enne seda, kui laevaliiklus Va\u0308inameres vo\u0303imalike ja\u0308a\u0308teede rajamise pa\u0308rast peatati, kasutasid vo\u0303imalust a\u0308ra mitmed laevad ja selles piirkonnas ongi ja\u0308a\u0308 praegu ko\u0303ige o\u0303hem."}, {"text_idx": "#000007", "text": "Samas nentis Tuisk, et enne laevadele loa andmist oli merel ainult 13 sentimeetrit ja\u0308a\u0308d. Teemehed kinnitavad, et on ja\u0308a\u0308teede tegemiseks valmis, aga selleks on vaja veel kro\u0303bedat ku\u0308lma."}]